Irene Paredes

**Irene Paredes Hernández** (Legazpi, Gipuzkoa, 1991ko uztailaren 4a) gipuzkoar futbolaria da. Espainiako eta Euskal Herriko futbol selekzioetan jokatu du pare bat aldiz. 2017an munduko defentsa nagusietako bat zela nabarmendu zen.

Legazpiarrak 2023ko UEFA Women's Champions League irabazi zuen Bartzelonarekin, haren ibilbidearen lehendabizikoa. 2022an, ezin izan zuen titulua irabazi, Bartzelonarekin lehen finala zuenean. 

2023ko Emakumezkoen Munduko Futbol Txapelketan Espainiako selekzioaren partaide izan zen Australian eta Zeelanda Berrian. Espainiako emakume futbolariek bere historian lehen aldiz Munduko Txapeldunak izatea lortu zuten finalean Ingalaterrari 1-0 irabazita.

Atzelari legazpiarak Nazioen Liga irabazi du urte berean Espainiako selekzioarekin. Finalerdietan Herbehereei irabazi zieten eta Parisko joko olinpikoetan parte hartzeko sailkatu ziren. Finala Frantziaren aurka irabazi dute.

2024ko Udako Olinpiar Jokoetan parte hartuko du.

## Kirol ibilbidea 
Legazpiko taldean hasi zenetik futbolagatik eta futbolerako bizi da, egun, oraindik ere. Egungo Euskal Herriko futbolari onena da.https://www.psg.fr/equipes/football-feminin/effectif/irene-paredes Hala ere, tituluak irabaztea zail dauka, gertu-gertu aurkaririk gogorrena baitu, Lyon talde irabazlea, alegia.

Donostian eta Bilbon jokatutako Txapeldunen Ligan aritu zen.

### Hastapenak 
Ilintxa Kirol Elkartean hasi zen 2003-04ko denboraldian, eta hainbat urtetan bere herriko taldeetan nabarmendu ondoren, 2007an Zarautz KE-k fitxatu zuen. Bertan denboraldi bat jokatu ondoren, Real Sociedad taldeak fitxatu zuen, bere kirol bizitzako jauzi handiena eginez..

### Real Sociedad 
2008anReal Sociedad taldearekin fitxatu zuen. Urriaren 5ean egin zuen debuta lehen taldearen Superligan  Malagan.

### Athletic Club 
Hiru denboraldi Real Sociedadera igaro ondoren, 2011n 'euskal arerioarekin' fitxatu zuen, Bilboko Athleticekin. Bost denboraldi egin zituen han, eta lehen mailako txapelketa irabazi zuen azken denboraldian (2015-2016). Hiru Euskal Herria kopa ere irabazi zituen bere aurreko klubaren aurka, Errealaren aurka 2011, 2013 eta 2015. urteetan. 2012ko ekainaren 10ean, lehen aldiz kanporatu zuten Espainiako Erregina Kopako finalerako, 1-2 irabazi baitzuen Espanyolek.  Bilbon bost urte eman ondoren, 2016an Paris Saint-Germainera joan zen.

### Paris Saint-Germain 
2016. urtean, Paredesek Paris Saint-Germain taldearekin sinatu zuen. UEFAko Emakumezkoen Txapeldunen Ligako lehen denboraldia jokatu zuen, PSGn sartu ondoren, eta finalera iritsi zen; han, taldeak 6-7 galdu zuen Olympique Lyonnnais taldearen aurka penaltietan.

2018ko maiatzaren 31n, lehen saria irabazi zuen talde horrekin, PSGk Lyon 1-0 irabazi baitzuen 2018ko Frantziako Kopako finalean. PSGko kapitain izendatu zuten 2018-19 denboraldia hasi aurretik.

2019ko maiatzean, Paredesek PSGrekin zuen kontratua berritu zuen beste bi urterako, eta bertan jarraitu zuen 2021eko ekainaren 30a arte. Irailaren 21ean, Paredesek lehen finala jokatu zuen kapitain gisa: PSG 3-4 gailendu zitzaion Lyoni, Trophée des Championnesen.

Pariseko egonaldia ezin hobeki amaitu zuen, Frantziako Liga irabazi baitzuen PSGrekin. 2021eko ekainaren 4an, Lyonek 14 titulu jarraian irabazi ondoren, Paredesen taldeak, PSGk 1. mailako lehen titulua irabazi zuen. Taldeak Txapeldunen Liga ere irabazi zion  Lyon taldeari eta finalerdietara iritsi ziren, baina galdu egin zuten Bartzelona Futbol Klubaren aurka.

### Bartzelona 
PSGrekin zuen kontratua amaitu ondoren, 2021eko uztailaren 8an bi urteko kontratua sinatu zuen Bartzelonarekin.

2024. urtean, Realaren aurka Espainiako Kopako finala irabazi du, Zaragozan. Aste berean, San Mamesen, Damaris Egurrolaren Lyongo Olympiquen aurka lehiatuko da Txapeldunen Ligako finalean. Irabaztekotan, bigarren Txapeldunen Liga litzateke.

[thumb|242x242px|UEFA Emakumeen Champions League 2019, Paris Saint Germain, 2018.09.12. KPSGko Marie-Antoinette Katoto, PSGko [Irene Paredes, PSGko Anissa Lahmaria, PSGko Anahita Zamanian Bakhtiari, Claudia Christinelliane]]
## Taldeak 
### Estatistikak 
thumb|240x240px|Emakumezkoen FC Barcelona taldeko jokalariek eta langileek Kataluniako eta Bartzelonako kontseiluen harrera jaso zuten Bartzelonako Plaça Sant Jaumen, 2023ko Txapeldunen Liga irabazi eta hurrengo egunean.
Oharra: 2022ko maiatzaren 29an jokatutako azken partidan eguneratua.

## Nazioarteko selekzio txapelketetan 
2011ko azaroan, Espainiar selekzioarekin bere lehen minutuak jokatu zituen Errumaniako selekzioaren aurka.

2013an Espainiar selekzioarekin konbokatua izan zen Eurokopa jokatzeko. 

2017an Algarbeko Futbol Kopa irabazi dzuen eta txapelketako jokalari onena izendatu zuten.

2015eko eta 2019ko Munduko Kopan parte hartu zuen. 

Munduko txapeldun izan zen 2023ko abuztuaren 20an, Espainiak Ingalaterraren aurka jokatu zuen partidan, 1-0 irabazita. Paredesentzat Munduko hirugarren txapelketa izan zen Espainiako selekzioarekin. Australian eta Zeelanda Berrian jokatutako partida osoak jokatu zituen. Gogor aritu zen Sydneyko estadioan defentsa lanean. 4 zenbakidun Paredes atzelari txapeldunak hauxe esan zuen:*2015ean, Kanadan jokatutako mundialean oso urruti ikusten nuen titulua, baina gure kalitatea ikusita, posible zela ere pentsatzen nuen”.*

*“Lortu dugu, eta erakutsi dugu zer egiteko gai garen. Hau hasiera besterik ez da”.* Irailaren 12an, Mateo

## Sariak eta aintzatespenak 
* 2017an FIFPro World XI saria jaso zuen Espainiako Futbolarien Elkarteko lehendakari David Aganzoren eskutik.
* 2020-2021 denboraldian UEFAk Irene Paredes izendatu zuenTxapeldunen Ligako atzelaririk onena. Final-zortzirenak jokatu zituzten taldeetako entrenatzaileek aukeratu dute Legazpiko (Gipuzkoa) atzelaria txapelketako onena. Gainera, France Football aldizkariak jakinarazi zuen urrezko baloia eskuratzeko hautagaien artean dagoela. 
* Legazpiko Udalak, 2022ko azaroaren 30ean, ordura arte Bikuña izena zuen herriko kirol-guneari izena aldatzea erabaki zuen, Irene Paredes izena izan zezan. Urola Garaiko kirolgunea honako hauek osatzen dute: futbol zelaia, atletismo pista, kirol anitzeko pista eta padel pista. Legazpiko kiroldegiak, berriz, jatorrizko Bikuña izena izaten jarraituko du.
* 2023an Australian Munduko Txapelduna Espainiako selekziarekin.

## Erreferentziak 
## Kanpo estekak 
* Irene Paredesen fitxa